... 

રામુના ઘરની મહિલાઓને લોકો અપશબ્દો કહેવા લાગે છે અને ત્યારે જ ગ્રામપ્રધાન દેશી તમંચો કાઢીને રામુના નાના ભાઈ અનિલ લોધીના મોઢામાં ઘૂસાડી દે છે. તેમને ગાળો આપે છે. 

વીડિયોમાં દેખાય છે કે અનિલ લોધી ગ્રામપ્રધાન બબલુ મિશ્રની આગળ હાથ જોડીને ઊભા છે

28 વર્ષીય અનિલ લોધી જણાવે છે, "બબલુ મિશ્રએ બંદૂક કાઢી ત્યારે જે ગ્રામજનો તેમની સાથે આવ્યા હતા, તેમણે અમને મારવાનું શરૂ કરી દીધું." 

"તેઓ મારા ભાઈને ઘરમાંથી ખેંચીને નજીકના ખેતરમાં લઈ ગયા અને તેને વીજળીના થાંભલા સાથે બાંધીને તેમની સાથે મારપીટ કરી."

પોતાના... બાકીનો લેખ લખો:
ધરપકડ કેમ કરી શકી નથી?

સ્થાનિક પોલીસે આ સવાલોનો કોઈ સ્પષ્ટ જવાબ આપ્યો નથી. 

વૉન્ટેડ બબલુ ક્યાં છે?

અમારી તપાસમાં જાણવા મળ્યું છે કે જે ગામમાં બબલુ મિશ્ર રસ્તાનું કામ કરાવી રહ્યા હતા તેઓ એ ગામના પ્રધાન છે જ નહીં. 

કપિયવાં અને ટોલા ટિકુહિયાંનાં ગ્રામપ્રધાન સંગીતા મિશ્ર છે કે જેઓ બબલુ મિશ્રનાં ભાભી પણ છે. સંગીતા મિશ્રને ટોલા ટિકુહિયાંમાં કોઈ જાણતું નથી. 

બબલુ મિશ્ર પાડોશના એક ગ્રામસભામાં પ્રધાન છે અને તેમના નાના ભાઈ આશુતોષ મિશ્ર અન્ય એક ગ્રામસભાના પ્રધાન છે.

બન્ને ભાઈઓ સાથે ઘોસિયારી બજાર સ્થિત તેમના ઘરે અમારી મુલાકાત થઈ. 

બબલુ મિશ્ર અનુસાર તેમના પરિવારે ચાર ગ્રામસભાઓમાંથી પ્રધાનની ચૂંટણી લડી હતી, તેમાંથી ત્રણ જગ્યાએ તેમને જીત મળી હતી. 

ટોલા ટિકુહિયાંની ઘટનાને બન્ને ભાઈઓ રાજકારણથી પ્રેરિત ગણાવતા કહે છે કે રામુનો પરિવાર ઢોંગી છે.

સ્થાનિક બ્રાહ્મણ મહાસંઘના અધ્યક્ષ રહી ચૂકેલા આશુતોષ મિશ્ર એ માનવાથી ઇન્કાર કરે છે કે રામુને કોઈ ગંભીર ઈજા પહોંચી છે. 

તેમના ભાઈ બબલુ મિશ્રએ પોતાના હાથની એક આંગળી પર બંધાયેલી પટ્ટીને દેખાડીને જણાવ્યું કે મધ્યસ્થી દરમિયાન તેમને ઈજા પહોંચી હતી અને રામુ લોધીને જે ઈજા પહોંચી છે તે છાપરું પડવાથી થઈ છે. 

જ્યારે અમે બબલુ મિશ્રને પૂછ્યું કે સ્થાનિક સ્તરે તમારો એક વીડિયો વૉટ્સઍપ પર વાઇરલ થઈ રહ્યો છે જેમાં તમે ટોલા ટિકુહિયાંમાં તમંચો બતાવતા જોવા મળી રહ્યો છો?

તો બબલુ મિશ્રે સ્મિત સાથે જવાબ આપ્યો, "રામુએ ડરાવવા માટે તમંચો કાઢ્યો હતો. પરંતુ ગ્રામજનોએ તમંચો છીનવી લીધો અને હું પ્રધાન હોવાથી મારા હાથમાં મૂકી દીધો. તે તમંચો મારો નહોતો."

આરોપીઓનો ભાજપ સાથે શો સંબંધ છે?

સોશિયલ મીડિયા પર રામુ લોધીના પરિવારનો જે વીડિયો વાઇરલ થયો છે તેની સાથે એ દાવો કરવામાં આવ્યો છે કે તેમની સાથે ભાજપ નેતા આશુતોષ મિશ્રે મારપીટ કરી. 

ગ્રામપ્રધાન આશુતોષ મિશ્રને સ્થાનિક સ્તરે લોકો ભાજપના નેતા તરીકે ઓળખે છે. ટોલા ટિકુહિયાંમાં પણ ગ્રામજનો આ જ માને છે. 

આશુતોષ મિશ્ર એ દાવો કરે છે કે ભાજપના સમર્થનથી તેઓ ગત જિલ્લા પંચાયતની ચૂંટણી લડ્યા હતા. જોકે, ચૂંટણીમાં તેઓ હારી ગયા હતા. 

પરંતુ તેમના આ દાવાની તપાસ કરવા માટે અમે સિદ્ધાર્થનગરના ભાજપ જિલ્લાધ્યક્ષ લાલજી ત્રિપાઠી સાથે વાત કરી. 

તેમણે કહ્યું, "પહેલી વાત તો એ કે જિલ્લા પંચાયતની ચૂંટણીમાં કોઈ રાજકીય પાર્ટી ક્યારેય પ્રતીક જાહેર કરતી નથી અને બીજી વાત એ કે આશુતોષ મિશ્ર નામની...